Scarabäuskävers
De Scarabäuskävers (Scarabaeidae) sünd en Familie mank de Kävers (Coleoptera). Se verscheelt sik deelweise bannig. In de ganze Welt höört dor bi 27.000 Aarden mit bi 1.600 Geslechter to. Se weert noch mol updeelt in en Reeg vun Unnerfamilien. Wohrschienlich gifft dat mank de Scarabäuskävers noch veel mehr Aarden, vunwegen datt allerhand grode Unnergruppen noch gor nich richtig unnersocht wurrn sünd. De Scarabäuskävers ehre Systematik is in de leste Tied bannig ummuddelt wurrn, un allerhand Unnerfamilien sünd nu in den Rang vun en Familie in de Böverfamilie Scarabaeoidea böört wurrn.

Kennteken
De adulten Kävers sünd twuschen 2 un 160 Millimeters lang. De Form vun ehren Lief verscheelt sik bannig, just so, as de Farven. To’n Deel glimmert se as Metall. De wecken Aarden hefft Schinnen oder Haare utbillt. De Föhlsprieten hefft meist tein Le’e, bloß ganz hen un wenn mol bestaht se bloß ut negen Le’e. An ehren Enne sitt en Külen mit dree bit seven Le’e doran.

Wie se leven doot
Ok in de Aart, wie se leven doot, verscheelt de Svcarabäuskävers sik bannig. Mol leevt se buten, mol heft se sik an dat Leven tohopen mit soziale Insekten anpasst. Freten doot se Mess, Aas, Humus un Swämme, man ok all Deele vun levennige Planten. De wecken Aarden weert as Hölpers vun de Minschen ankeken, as de wecken Aarden vun Scarabaeinae un Aphodiinae, annere gaht an Planten bi un weert vundeswegen in den Land- un Wooldbo mank dat Untüüch rekent, as Kävers ut de Unnerfamilien Melolonthinae, Rutelinae un Dynastinae. In Peru sien Siedland is 2008 to’n eersten Mol en Scarabäuskäver funnen wurrn, de an’n leevsten Dusendfööt jaagt un fritt. Dor hannelt sik dat um de Aart Deltochilum valgum bi.

Systematik
Hier folgt nu en List mit all Unnerfamilien un en Utwahl vun Aarden 
Aphodiinae Leach, 1815
 Placken-Mestkäver (Aphodius distinctus)
 Roodschild-Mestkäver (Aphodius fimetarius)
Scarabaeinae Latreille, 1802
 Cheironitis furcifer
 Copris hispanus
 Maand-Scarabäuskäver (Copris lunaris)
 Sieden-Pillendreiher (Gymnopleurus geoffroyi)
 Mönk-Schietkleier (Onthophagus coenobita)
 Onthophagus illyricus
 Ei-Schietkleier (Onthophagus ovatus)
 Onthophagus taurus
 Onthophagus verticicornis
 Hilligen Pillendreiher (Scarabaeus sacer)
 Scybalocanthon
 Duffen Pillendreiher (Sisyphus schaefferi) 
Pachypodinae Erichson, 1840
Orphninae Erichson, 1847
Allidiostomatinae Arrow, 1940
Dynamopodinae Arrow, 1911
Aclopinae Milne-Edwards, 1850
Euchirinae Hope, 1840
Phaenomeridinae Erichson, 1847
Melolonthinae MacLeay, 1819, dormank de Maikävers mit den Slichten Maikäver (Melolontha melolontha)
Rutelinae MacLeay, 1819
Kaventsmann-Kävers (Dynastinae) MacLeay, 1819
Rosenkävers (Cetoniinae) Leach, 1815
Valginae Mulsant, 1842

Belege

Weblenken 

Scarabäuskävers
Wikipedia:Artikel mit Video